Všeobecne záväzné nariadenie obce Heľpa
č. 3/2013
o spôsobe náhradného zásobovania vodou a náhradného odvádzania odpadových vôd podľa miestnych podmienok na území obce Heľpa

Návrh:				      
Vyvesený na úradnej tabuli obce dňa:	29.11.2013	
Dátum začiatku lehoty na pripomienkové konanie:	29.11.2013	
Dátum ukončenia lehoty  pripomienkového konania:	9.12.2013	
Pripomienky zasielať
-	písomne na adresu: Obecný úrad Heľpa, Farská 588/2, 976 68 Heľpa
-	elektronicky na e-mailovú adresu: cupkova@helpa.sk
-	ústne do zápisnice na obecnom úrade	
Vyhodnotenie pripomienok k návrhu VZN č. 3/2013 o spôsobe náhradného zásobovania vodou a náhradného odvádzania odpadových vôd podľa miestnych podmienok na území obce Heľpa bude uskutočnené dňa:	10.12.2013	

Schválené všeobecne záväzné nariadenie č. 3/2013
Na rokovaní obecného zastupiteľstva dňa:	13.12.2013	
Číslo uznesenia:	295/2013	
Vyhlásené vyvesením na úradnej tabuli obce dňa:	18.12.2013	
Zvesené dňa:	1.1.2014	
VZN nadobúda účinnosť dňom:	2.1.2014	

										Jozef Fillo 
           starosta obce 

Všeobecne záväzné nariadenie
č. 3/2013
o spôsobe náhradného zásobovania vodou a náhradného odvádzania odpadových vôd podľa miestnych podmienok na území obce Heľpa

Obecné zastupiteľstvo v Heľpe na základe § 6 zákona SNR č. 369/1990 Zb. o obecnom zriadení v znení neskorších predpisov, zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov 
v y d á v a
pre územie obce Heľpa 

Všeobecne záväzné nariadenie
č. 3/2013
 o spôsobe náhradného zásobovania vodou a náhradného odvádzania odpadových vôd podľa miestnych podmienok na území obce Heľpa.

§ 1
Predmet úpravy

Toto všeobecne záväzné nariadenie (ďalej len „VZN“) upravuje:
a)	dočasné obmedzenie alebo zákaz užívania pitnej vody na iné účely, ak je to nevyhnutné na zabezpečenie zásobovania pitnou vodou v obci v čase jej nedostatku,
b)	spôsob náhradného zásobovania vodou a náhradného odvádzania odpadových vôd podľa miestnych podmienok.

§ 2
Dočasné obmedzenie alebo zákaz užívania pitnej vody

1.	Dočasne obmedziť alebo zakázať užívanie pitnej vody z verejného vodovodu na iné účely ako je zásobovanie obyvateľov pitnou vodou môže vyhlásiť starosta obce, a to: miestnym rozhlasom, písomným oznámením na úradnej tabuli obce a na internetovej stránke obce v dôsledku poklesu výdatnosti vodného zdroja, najmä vplyvom nepriaznivých klimatických podmienok a po vyhlásení mimoriadnej situácie. Vo vyhlásení sa uvedie čas, od kedy platí obmedzenie alebo zákaz užívania pitnej vody z verejného vodovodu na iné účely ako je zásobovanie obyvateľov pitnou vodou. 

2.	V čase obmedzenia užívania pitnej vody na iné účely ako je zásobovanie obyvateľov pitnou vodou je zakázané pitnú vodu z verejného vodovodu používať na polievanie záhrad, ihriska, verejných priestranstiev, polievanie hrobových miest na cintoríne, umývanie áut, napúšťanie bazénov a záhradných jazierok, stavebné účely a upratovanie.

3.	Dodávka pitnej vody bude v plnom rozsahu obnovená bez meškania po odpadnutí dôvodov obmedzenia alebo zákazu užívania pitnej vody z verejného vodovodu na iné účely ako je zásobovanie obyvateľov pitnou vodou. O obnovení dodávky pitnej vody obec informuje obyvateľov miestnym rozhlasom, písomným oznámením na úradnej tabuli obce a na internetovej stránke obce. 

§ 3
Spôsob náhradného zásobovania pitnou vodou

1.	Ak nemožno zabezpečiť dodávku pitnej vody verejným vodovodom, starosta obce zabezpečí dodávku pitnej vody náhradným zásobovaním pitnou vodou. Dodávka pitnej vody náhradným zásobovaním sa zabezpečuje rozvozom pitnej vody v cisternách do odberného miesta prostredníctvom prevádzkovateľa verejného vodovodu. 
 
2.	Odberné miesto a miesto pristavenia cisterny s pitnou vodou:
-	postupne po miestnych komunikáciách.

3.	Čas pristavenia cisterny s pitnou vodou na mieste uvedenom v ods. 2 oznámi obec a to miestnym rozhlasom, písomným oznámením na úradnej tabuli obce a na internetovej stránke obce. 

4.	Pri dodávke pitnej vody náhradným zásobovaním sa zabezpečuje dodávka pitnej vody v zníženom množstve. 

§4
Spôsob náhradného odvádzania odpadových vôd 

Ak nemožno zabezpečiť odvádzanie odpadových vôd do verejnej kanalizácie  z dôvodu mimoriadnej udalosti /pri poruche na verejnej kanalizácii, pri ohrození zdravia ľudí alebo majetku, pri vykonávaní plánovaných opráv, údržbárskych a revíznych prác/ starosta obce zabezpečí náhradné odvádzanie odpadových vôd. Náhradné odvádzanie odpadových vôd sa zabezpečuje vývozom cisternami alebo inými prepravnými prostriedkami. 

§5
Práva a povinnosti odberateľov pitnej vody

Odberateľ pitnej vody- fyzická osoba, právnická osoba, podnikateľ:
a)	pri náhradnom zásobovaní pitnou vodou má právo na odber pitnej vody v stanovenom množstve,
b)	je povinný v čase dočasného obmedzenia alebo zákazu užívania pitnej vody z verejného vodovodu na iné účely ako je zásobovanie obyvateľov pitnou vodou, hospodárne nakladať s pitnou vodou,
c)	dodržiavať pokyny starostu obce pri odoberaní pitnej vody na odbernom mieste. 

§ 6
Sankcie

1.	Porušenie povinností a zákazu ustanoveného týmto VZN fyzickou osobou je priestupkom podľa § 48 zákona č. 372/1990 Z. z. o priestupkoch v znení neskorších právnych predpisov, za ktorý môže obce uložiť pokutu do 33,- €

2.	Porušenie povinností a zákazu ustanoveného týmto VZN právnickou osobou a fyzickou osobou- podnikateľom je iným správnym deliktom, za ktorý môže obec podľa § 13 ods. 9 písm. a) zákona č. 369/1990 Zb. o obecnom zriadení v znení neskorších právnych predpisov uložiť pokutu do výšky 6 638,- €.

§ 7
Záverečné ustanovenia

1.	VZN č.  3/2013 o spôsobe náhradného zásobovania vodou a náhradného odvádzania odpadových vôd podľa miestnych podmienok na území obce Heľpa bolo schválené uznesením Obecného zastupiteľstva v Heľpe  č.  295/2013 zo dňa 13.12.2013.

2.	 VZN bolo vyvesené na úradnej tabuli obce Heľpa od  18.12.2013 do 1.1.2014.

3.	Toto všeobecne záväzné nariadenie obce Heľpa nadobúda účinnosť dňom 2.1.2014.

V Heľpe, 13.12.2013

  Jozef Fillo
 starosta obce